Държавен вестник, бр. 76, 2012 г., стр. 21

БРОЙ  76	
Д Ъ Р Ж А В Е Н  В Е С Т Н И К 	
СТР.  21  
(2) Принципът по ал. 1 не се прилага за 
случаите на медицинско облъчване. 
Г л а в а  т р е т а
ДЕЙНОСТИ, НЕПОДЛЕЖАЩИ НА РЕ­
ГУЛИРАНЕ И ОСВОБОЖДАВАНЕ ОТ 
РЕГУЛИРАНЕ НА РАДИОАКТИВНИ МА­
ТЕРИАЛИ
Чл. 7. Не подлежат на регулиране по ЗБИЯЕ 
обосновани дейности, за които са валидни 
едновременно следните общи критерии:
1. радиационният риск от дейността и/
или източниците на йонизиращи лъчения 
е пренебрежимо малък и вероятността за 
реализиране на сценарии, които могат да 
доведат до нарушаване на този критерий, е 
незначителна;
2. регулиращ контрол върху дейността и/
или източниците на йонизиращи лъчения не е 
оправдан и няма да постигне значимо допъл­
нително намаляване на индивидуалните дози.
Чл. 8. (1) В съответствие с критериите по 
чл. 7 не подлежи на регулиране по ЗБИЯЕ 
дейност, която отговаря на следните дозови 
критерии:
1. ефективната доза, която се очаква да 
бъде получена за една година от което и да е 
лице от населението, да не надхвърля 10 μSv;
2. ефективната доза, която се очаква да 
бъде получена за една година от което и да 
е лице от населението при сценарии с малка 
вероятност на възникване, да не надхвърля 
1 mSv.
(2) Не подлежат на регулиране по ЗБИЯЕ 
обосновани дейности със:
1. малки количества радиоактивен материал 
(под 1000 kg), съдържащ един радионуклид, 
общата активност или специфичната активност 
на който не надвишава съответните нива, 
посочени в приложение № 1, таблица 1;
2. малки количества радиоактивен матери­
ал, съдържащ повече от един радионуклид, за 
който е налице поне едно от следните условия:
а) във всеки момент за всички радионуклиди 
сумата от отношенията на техните активности 
към активностите за съответните радионук­
лиди, посочени в приложение № 1, таблица 1, 
колона 2, е не по-голяма от единица;
б) във всеки момент за всички радионук­
лиди сумата от отношениятa на техните 
специфични активности към специфичните 
активности за съответните радионуклиди, 
посочени в приложение № 1, таблица 1, колона 
3, е не по-голяма от единица;
3. големи количества радиоактивен матери­
ал (над 1000 kg), съдържащ един радионуклид 
от техногенен произход, специфичната ак­
тивност на който не надвишава съответното 
ниво, посочено в приложение № 1, таблица 2;
4. големи количества радиоактивен мате­
риал, съдържащ повече от един радионуклид, 
за който сумата от отношенията на специфич­
ната активност на всеки от присъстващите 
радионуклиди към специфичната активност на 
съответния радионуклид, посочена в прило­
жение № 1, таблица 2, не надвишава единица;
5. електрически апарат, който е източник 
на йонизиращи лъчения, с изключение на 
посочените в т. 6, при едновременно спазване 
на следните изисквания:
а) типът му е утвърден от компетентните 
държавни органи;
б) при нормални условия на експлоатация 
апаратът не създава мощност на еквивалент­
ната доза над 1 μSv/h на разстояние 0,1 m от 
всяка негова достъпна повърхност;
6. електронно-лъчева тръба, предназначена 
да дава видими образи, или друг електрически 
апарат, работещи с потенциална разлика до 30 
kV, като се спазва изискването при нормални 
условия на работа да не създава мощност на 
дозата над 1 μSv/h на разстояние 0,1 m от 
всяка негова достъпна повърхност.
Чл. 9. (1) Дейности с незначителна веро­
ятност за увреждане на здравето по чл. 56, 
ал. 3 ЗБИЯЕ са тези, за които са изпълнени 
следните критерии:
1. безопасността е еднозначно осигурена 
от проекта на съоръжението и конструкцията 
на оборудването;
2. експлоатационните процедури са лесно 
изпълними;
3. изискванията за безопасна работа са 
минимални;
4. няма регистрирани събития, довели до 
значими проблеми с радиационната защита.
(2) Критериите по ал. 1 се приемат за ав­
томатично изпълнени за дейностите, посочени 
в приложение № 2 към Наредбата за реда за 
издаване на лицензии и разрешения за без­
опасно използване на ядрената енергия, приета 
с Постановление № 93 на Министерския съвет 
от 2004 г. (обн., ДВ, бр. 41 от 2004 г.; изм. и 
доп., бр. 78 от 2005 г. и бр. 93 от 2009 г.).
(3) Към обоснованите дейности по ал. 1 и 
2 се прилагат изискванията за осигуряване 
на радиационната защита.
Чл. 10. (1) Радиоактивен материал, про­
изхождащ от регулирани дейности, за който 
се предвижда погребване, рециклиране или 
повторно използване, подлежи на регулиране.
(2) Радиоактивен материал по ал. 1 се 
освобождава от регулиране за всеки конкре­
тен случай със заповед на председателя на 
Агенцията за ядрено регулиране (АЯР) по 
искане на лицензианта или на титуляря на 
разрешение.
(3) За всеки конкретен случай заявителят 
обосновава съответствието с критериите за 
освобождаване от регулиране по тази глава.
(4) Дейности с освободен от регулиране 
материал по тази глава не подлежат на ре­
гулиране.